
1)
Игра с яйце

Тази игра има за цел да провери “сръчността” на булката. 

Тя трябва да прекара едно яйце през панталона на младоженеца от единия крачол до другия, без да го счупи. 

Диджея обявява, че яйцето е сурово, за повече драматизъм, но то разбира се е предварително сварено.

.......................................................................................................................................................
2)
Игра с обувки

На два стола, с гръб един към друг, сядат булката и младоженеца. 

Те си разменят по една обувка, така че всеки един от тях да държи една своя и една на партньора си 

(обувките може да се заместят с цветя или балони в два цвята, съобразени с цветовете на сватбата 

– например: бяло за нея, синьо за него). Диджеят започва да задава въпроси, например:

– Кой свали пръв другия?

– Кой се излежава по до късно?

– Кой харчи повече пари?

– Кой ще носи парите в къщи?

– Кой ще сменя пелените на бебето?

– Кой готви по добре? и т.н.

Въпросите са отново според вашите предпочитания. 

След всеки въпрос младоженците отговарят едновременно, като вдигат над главата си обувката на този, 

за когото смята че го прави.

........................................................................................................................................................
3)
Игра с балони

Надуват се 20-тина балона с бележка във всеки един с обещание свързано с бъдещия семеен живот. Например:

– Обещавам, че ще правя закуска.

– Обещавам да си мълча пред майка ти.

– Обещавам да те оставям на спокойствие да гледаш футбол/сериали.

– Обещавам да хвърлям боклука и т.н.

Въпросите могат да бъдат най различни в зависимост от вашето предпочитание и въображение. 

Младоженците се редуват да пукат балоните и четат на глас обещанията.

.......................................................................................................................................................
4)
Игра с връщане на ключовете от ергенската квартира

Тази игра е изключително забавна. Непременно трябва да се организира от диджея или кумувете без знанието на младоженците.

Предварително се раздават ключове на няколко жени. В даден момент диджеят тържествено обявява, че тъй като младоженеца вече е семеен,

 жените които разполагат с ключове от ергенската му квартира трябва да ги върнат. 

Тогава жените стават и една по една оставят ключовете пред младоженеца.

......................................................................................................................................
5)
Хоро за пророкуване на пола на първото детенце

Булката повежда хоро, на което хората се подреждат мъж – жена, мъж – жена. Когато хорото започне, 

булката предава букета си на мъжа до нея, а той съответно на жената до себе си. Така букетът се предава докато хорото се върти. 

Поверието е, че в когото остане букета, когато музиката свърши, такъв ще е и полът на бъдещото детенце.

.......................................................................................................................................
6)
Игра-изненада за гостите с пожелания и тостове

Доста забавна игра, която има за цел да изненада и да развесели вашите гости. 

За изпълнението й е необходимо предварително да напечатате по един лист за всеки гост, 

съдържащ подходящи за случая тостове и пожелания. Те могат да бъдат за любов, за приятелство, 

за бъдещето на младото семейство и каквото прецените за подходящо. 

Листовете се слагат в пликове и се залепват отдолу на стола под всеки гост. 

Когато диджеят обяви, че е време за тостове, от купичка, в която предварително сте сложили имената на всички гости, 

едно от дечицата на сватбата изтегля име. 

Когато гостите се усетят, че са неподготвени, диджеят се намесва и им обяснява, 

че просто трябва да отлепят своя плик и да прочетат тържествено своя тост изненада.

 След това всички гости ще се досетят, че под всеки стол има такъв плик и дори и да не го прочетат, 

ще си вземат пликчето и ще му се радват. 

Това пожелание ще им остане оригинален и прекрасен спомен от вашата сватба.

7)
Игра за приятелите на младоженците

Младоженците изкарват на дансинга дванайсет двойки (може и да не са двойки, а само по един човек). 

Предварително в две купи се слагат по 12 листчета. 

В едната купа са дванадесетте месеца, а в другата различни действия, които да се извършат. 

Всяка една от двойките тегли по едно листче от двете купи. 

Това, което се изтегли трябва да се направи през следващата година. 

Например: на първото листче пише “Септември”, 

а на второто “Ще отидем на гости на младоженците” – двойката, 

която е изтеглила тези две листчета, ще трябва да гостува на младото семейство през септември.

.......................................................................................................................................
8)
Игра със зелка

Реже се една зелка на две половини. Дава се едната половина на младоженеца, а втората на булката, 

приготвят се нож и дъска за рязане и диджеят обяснява, че в една от двете половини има скрита монета.

За да се намери монетата, трябва да се нарежат двете половини. Получава се мини състезание между младоженците за време. 

Накрая се съобщава, че няма как да се скрие такъв предмет в зелка и че това просто е било проверка 

кой от двамата ще приготви по бързо салата за неочаквани гости.
………………………………………………………………………………………………

9)

Парични балони
Сложете пари в няколко балона и ги надуйте. Дайте на младоженката да обуе плавници, а на младоженеца да сложи боксови ръкавици. Сега тя трябва да спука балоните с плавниците на краката си, а той да събере парите с боксовите ръкавици на ръцете си. Определете им известно време за цялата операция или просто обърнете пясъчен часовник. Когато времето им свърши, вижте колко пари са събрали и ги наградете с тях.

Имайте предвид, че е добре да изберете най-много две от изброените игри. 

Посрещането на младоженците, традиционните обичаи и вечерята отнемат доста съществена част от времето, затова не прекалявайте с игрите, 

за да ви остане време и за танци. Изберете онези игри, които ви се струват забавни и които ще паснат на вашите гости и близки. 

Обсъдете това с вашия диджей, той ще прецени в кой момент е най-удобно да бъдат проведени.
